**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Bratislava V. – Feeder team Abramis** 





**Propozície**

**LRU – feeder**

**Liga juniorov - 2. dvojkolo**

**19.08.2022 – 21.08.2022**

**VN Žilina 3-6010-1-1**

Podľa plánu športovej činnosti pre rok 2022 Slovenský zväz športového rybolovu a SRZ Rada Žilina v spolupráci so SRZ MsO Bratislava V. ŠKFT ABRAMIS usporiada športové rybárske preteky - 2.dvojkolo ligy juniorov v LRU – feeder

**Účastníci súťaže jednotlivci v kategorii:**

U-P prípravka ( ročník narodenia 2015 až 2013)

U-15 ( ročník narodenia 2007 až 2012

U-20 ( ročník narodenia 2002 až 2007)

**Termín konania: 19. 08.2022 – 21.08. 2022**

**Miesto konania: VN Žilina 3-6010-1-1**

**Organizačný štáb:**

Riaditeľ pretekov: Ľudovít Tamáš

Garant rady SRZ: Ľudovít Scheibenreif

Hlavný rozhodca: Miroslava Pavelková

Sektorový rozhodca: Roman Pavelka st.

Technický vedúci: Ľudovít Tamáš

Bodovacia komisia: Miroslava Pavelková, Ľudovít Tamáš, Martin Križan

Zdravotnícke zabezpečenie: v prípade potreby na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Kategórie:**

* U-P prípravka (ročník narodenia 2015 až 2013) v sprievode zákonného zástupcu, alebo poverenej osoby. Pomoc pretekárovi počas pretekov je obmedzená na podoberanie úlovku, ak to mladý pretekár ešte nezvláda. Ostatné činnosti ako je nastraženie nástrahy, nahadzovanie a zdolávanie úlovku musí pretekár zvládať samostatne.
* U-15 (ročník narodenia 2007 až 2012) v sprievode zákonného zástupcu, alebo poverenej osoby
* U-20 (ročník narodenia 2002 až 2006)

**Technické pokyny:**

* Preteká sa v disciplíne U15 a U20 – registrovaní pretekári /bližšie info p. Pavelková/.
* Súťaž je určená pre chlapcov a dievčatá.
* Pre vytvorenie kategórie je potrebné, aby sa prihlásilo minimálne päť pretekárov.
* Ak sa niektorá veková kategória pre nedostatok prihlásených nebude môcť otvoriť, prihlásení pretekári budú zaradení do vyššej vekovej kategórie.
* Športový rybársky pretek je usporiadaný podľa zákona 216/2018 Z.z.§ 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Feeder a aktuálnych modifikácií pre rok 2022, s jedným feedrovým prútom na ktorom môže byť len jeden nádväzec s háčikom. Celý systém musí byť priebežný. Loví sa na nástrahy živočíšneho (kostniaky, pinky, hnojáky) a rastlinného pôvodu (kukurica, krúpy, pšenica). Patentku, pelety, rôzne cestá, pufiny a iné plávajúce nástrahy nie je povolené používať. Každý maloletý pretekár (kategória U 15 a U P) môže pretekať iba pod dozorom zákonného zástupcu, alebo ním poverenej osoby, prítomnej na trati, ktorá bude zodpovedať za bezpečnosť a konanie maloletého pretekára počas pretekov. Pretekár musí byť samostatný a  doprovod mu môže pomáhať len pri prenášaní a rozmiestnení výstroje (osadenie kresla, pretekárskej bedne) na lovné miesto. Ostatné veci, ako je príprava, rozloženie prútov, nastraženie nástrah, nahadzovanie, zasekávanie, zdolávanie a vylovenie ryby z vody, musí pretekár zvládať sám.
* Množstvo živej (kostniaky + pinky + hnojáky a pod.) je max. 2,5 l, patentka nie je povolená
* Množstvo krmiva je max. 12 l navlhčeného krmiva. Do tohto množstva sa počítajú hlina, kamienky, práškové posilovače a práškové farby, ktoré nemusia byť navlhčené, tekuté posilňovače, ktoré sú dovolené len v sprejovej forme, partikel, ako kukurica, konope, pšenica, krúpy a pod.
* Každý pretekár musí mať podberák s dlhou rúčkou a min. 3 m dlhú úlovkovú sieťku na prechovávanie rýb.
* Ak bude mať ryba háčik zažraný hlboko v pažeráku, alebo papuli, odstrihne sa vlasec čo najbližšie k háčiku a nesmie sa nasilu vytrhávať z pažeráka, alebo papule rýb. Za porušenie tohto bodu môže byť pretekár diskvalifikovaný.

**Výskyt rýb:**  nosáľ, pleskáč, piest, kapor, karas, plotica, belica

**Pretekárska trať: VN Žilina 3-6010-1-1**

****

**Vysvetlivky:**

**modrá:** príjazdová cesta v smere od Žiliny

**žltá:** miesto zhromaždenia GPS súradnice: 49.209333, 18.786858

**červená:** pretekárska trať

**Časový program UP + U15:**

**Piatok 19.08.2022**

nepovinný tréning od 08:00 - 16:00. Vykonávanie tréningu je možné za podmienky, že všetky ulovené ryby budú s náležitou opatrnosťou vrátené do vody bez možnosti sieťkovania.

**Sobota 20.08.2022**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 13:30 hod – preteky

13:30 – 14:00 hod – váženie

 **Nedeľa 21.08. 2022**

 07:00 – 07:30 hod – prezentácia

 07:30 – 08:00 hod – losovanie

 08:00 – 09:20 hod – presun na stanovištia, príprava pretekára

 09:20 – 09:30 hod – kŕmenie

 09:30 – 13:30 hod – preteky

 13:30 – 14:00 hod – váženie

 14:45 – 15:30 hod – vyhodnotenie pretekov

**Časový harmonogram U20:**

**Piatok 19.08.2022**

nepovinný tréning od 08:00 - 16:00. Vykonávanie tréningu je možné za podmienky, že všetky ulovené ryby budú s náležitou opatrnosťou vrátené do vody bez možnosti sieťkovania.

**Sobota 20.08.2022**

07:00– 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 14:30 hod – preteky

14:30 - 15:00 hod – váženie

**Nedeľa 21.08.2022**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 14:30 hod – preteky

14:30 – 15:00 hod – váženie

15:30 – 16:00 hod – vyhodnotenie pretekov pre rok 2022

**Rozpis signálov:**

1. signál – kŕmenie

2. signál – začiatok pretekov

3. signál – 5 min do konca UP a U15

4. signál – koniec pretekov UP a U15

5. signál – 5 min do konca U20

6. signál – koniec pretekov U20

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ.
* Preteky sa konajú za každého počasia. V prípade búrky sa preteky prerušia a ak ku prerušeniu dôjde po viac ako polovici na preteky vyhradeného času lovu (viac ako 2 hod), preteky budú ukončené a vyhodnotené.
* Ocenení budú prví traja v každej kategórii vecnými cenami a víťazi kategórií pohármi.
* Každý pretekár sa zúčastňuje na vlastnú zodpovednosť, za maloletého pretekára nesie plnú zodpovednosť za jeho konanie počas pretekov sprevádzajúca dospelá osoba,
* Usporiadateľ si vyhradzuje právo zmeny propozícií podľa nepredvídateľných okolností.

**Občerstvenie:** je potrebné zabezpečiť individuálne

**Ubytovanie:** usporiadateľ nezabezpečuje, možné zabezpečiť si individuálne.

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval predseda športového odboru LRU - feeder.

Organizačný štáb Vám želá veľa úspechov na pretekoch.

Petrov zdar!